EkBass/fiwiki-20250220-pages-articles huggingface dataset:
Julián Álvarez

Julián Álvarez (s. 31. tammikuuta 2000 Calchín) on argentiinalainen jalkapalloilija. Hän on pelipaikaltaan hyökkääjä. Hän edustaa Primera Divisiónssa pelaavaa Atlético Madridia. Hän on pelannut Argentiinan maajoukkueessa vuodesta 2021, ja on maailmanmestari vuodelta 2022. == Seurajoukkueura == Álvarez siirtyi River Platen junioreihin vuonna 2016 ja pelasi edustusjoukkueessa ensimmäisen kerran vuoden 2018 loppukuukausina. Hän pelasi Argentiinan liigassa 74 ottelua ja teki niissä 34 maalia. hän voitti Argentiinan-mestaruuden 2021 ja Argentiinan cupin 2019. Hän siirtyi tammikuussa 2022 englantilaisseura Manchester Cityyn mutta jatkoi vielä kesään saakka lainalla River Platessa. Hän pelasi Cityn triplamestaruuteen päättyneellä kaudella 2022–2023 Englannin Valioliigassa 31 ottelua, joista 13 ottelua avauskokoonpanossa. Ensimmäiset kaksi maaliaan hän teki elokuussa Nottingham Forestia vastaan ja seuraavan marraskuussa Fulhamia vastaan. Kaikkiaan hän teki kauden aikana yhdeksän valioliigamaalia. Mestarien liigassa hän pelasi kymmenen ottelua ja teki kolme maalia, alkulohkossa yhden kotiotteluissa FC Kööpenhaminaa ja Sevillaa vastaan sekä valierässä yhden kotiottelussa Real Madridia vastaan. FA Cupin viidessä ottelussa hän viimeisteli kolme maalia. Kaudella 2023–2024 hän pelasi 36 valioliigaottelua, joissa teki 11 ja syötti yhdeksän maalia Cityn voittaessa jälleen mestaruuden. Mestarien liigan seitsemässä ottelussa hän teki viisi maalia. Seurajoukkueuiden MM-finaalissa hän teki kaksi maalia Cityn voittaessa Fluminensen 4–0. Hän voitti myös UEFA Super Cupin. Álvarez siirtyi Primera Divisiónin Atlético Madridiin 75 miljoonan euron siirtosummalla elokuussa 2024. == Maajoukkueura == Álvarez on pelannut Argentiinan alle 20-vuotiaiden maajoukkueessa muun muassa ikäluokan MM-kilpailuissa 2019 ja alle 23-vuotiaiden maajoukkueessa. Hän pelasi Pariisin olympialaisissa 2024 Argentiinan kaikki neljä ottelua. Álvarez pelasi Argentiinan A-maajoukkueessa ensimmäisen kerran kesäkuussa 2021. Hän on pelannut 12. elokuuta 2024 mennessä 36 A-maaottelua ja tehnyt niissä yhdeksän maalia: maaliskuussa 2022 MM- karsintaottelussa Ecuadoria vastaan, syyskuussa 2022 ystävyysottelussa Jamaikaa vastaan, marraskuussa 2022 ystävyysottelusa Arabiemiirikuntia vastaan, MM-kilpailuissa 2022 alkulohkossa Puolaa vastaan, neljännesvälierässä Australiaa vastaan ja kaksi maalia välierässä Kroatiaa vastaan sekä Copa Américassa 2024 maalin Kanadaa vastaan niin alkulohkossa kuin välieräottelussakin. Hän pelasi yhdessä ottelussa Argentiinan voittaessa Copa Américan 2021. Argentiinan MM-kultajoukkueessa 2022 hän pelasi kaikissa seisemässä ottelussa ja oli viimeisessä viidessä pelissä avauskokoonpanossa. Copa Américan voittajajoukkueessa 2024 hän pelasi viisi ottelua. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 2000 syntyneet Luokka:Elävät henkilöt
Hohenlockstedt

Hohenlockstedt on kunta Steinburgin piirikunnassa, Schleswig-Holsteinin osavaltiossa, Saksassa. == Historia == Vuosina 1915–1918 jääkäriliikkeen jäsenet hankkivat sotilaskoulutuksen Hohenlockstedtista, Lockstedter Lagerin harjoitusalueelta, ja muodostivat Jääkäripataljoona 27:n ja myöhemmin Suomen puolustusvoimat. == Ystävyyskunnat == * Lapua, Suomi * Dargun, Saksa == Katso myös == * Lockstedter Lager == Lähteet == == Aiheesta muualla == * * Gemeinde Hohenlockstedt https://www.hohenlockstedt.de/ (saksaksi) Luokka:Schleswig- Holsteinin kunnat
Faruq Z. Bey

Faruq Zinji Bey (alun perin Jesse Davis; 4. helmikuuta 1942 Detroit, Michigan – 1. kesäkuuta 2012 Detroit, Michigan) oli yhdysvaltalainen jazzsaksofonisti, -huilisti ja -säveltäjä sekä runoilija.Faruq Z. Bey AllMusic Bey oli linja- autonkuljettajana työskennelleen isänsä ja kotiäitinä toimineen äitinsä viidestä lapsesta vanhin. Molemmat vanhemmat toimivat laulajina kirkko- ja gospelkuoroissa. Bey varttui Conant Gardensin alueella. Hän opiskeli eksistentialismia Wayne County Community College Districtissa ja oli myös Moorish Science Temple of America -järjestön opissa. Alun perin Bey soitti kontrabassoa. Hän suoritti palveluksen Yhdysvaltain ilmavoimissa ja muutti alkuperäisen nimensä palvelusaikansa jälkeen ensin Malikiksi, sitten Faruq Zinji Beyksi. 1960–1970-lukujen vaihteessa Bey profiloitui kehittyvien progressiivisten jazztyylien edustajana. Hän osallistui konsertteihin, joita sponsoroivat Detroit Artists Workshop ja Creative Arts Collective. Hän soitti myös säännöllisesti veljiensä Sadiq Muhammadin ja Jalil Beyn (joista molemmat ottivat uuden sukunimen käyttöönsä) kanssa Concept East Theatressa. Bey pääsi esiintymään lisäksi sellaisten artistien ja yhtyeiden kuin rumpali Roy Brooksin ja The Sun Ra Arkestran kanssa. Bey perusti vuonna 1972 progressiivisen jazzin Griot Galaxy -yhtyeen. Sen kokoonpano vaihteli vuosien varrella. Suosituimmillaan yhtye oli 1980-luvulla, jolloin se myös kiersi Euroopassa. Muihin jäseniin kuuluivat David McMurray, Tani Tabbal ja Jaribu Shahid.Detroit Saxophonist Faruq Z. Bey Is Dead JazzTimes Yhtye hajosi vuonna 1991. Bey oli joutunut 1980-luvulla liikenneonnettomuuteen ja ollut koomassa. Terveysongelmat jatkoivat Beyn vaivaamista. Tämä esti lähes vuosikymmenen ajaksi hänen esiintymisensä, mutta hän palasi sittemmin Conspiracy Winds Ensemble -yhtyeen kanssa ja perusti myös muita uusia kokoonpanoja. Bey säesti muiden muassa M.L. Lieblerin Magic Poetry Bandia, Hakim Jamin Street Bandia, Ajaramu Sheltonia ja bluesmuusikko Robert B. Jonesia. Hän oli myös Odu Afrobeat Orchestran jäsen. Beyn muita yhteistyökumppaneita olivat Anthony Braxton, Roscoe Mitchell, Archie Shepp ja Leroy Jenkins. 2000-luvulla hän työskenteli ja levytti Northwoods Improvisers -kokoonpanon kanssa. Bey julkaisi runoteokset Year of the Iron Sheep ja Etudes in Wanton Nasses. Lisäksi hänen kirjalliseen tuotantoonsa kuuluu teoreettinen opaskirja Toward a "ratio"nal aesthetic. Bey kuoli kotonaan 70-vuotiaana keuhkoahtaumatautiin ja muihin syihin. == Lähteet == Luokka:Yhdysvaltalaiset jazzsaksofonistit Luokka:Yhdysvaltalaiset runoilijat Luokka:Vuonna 1942 syntyneet Luokka:Vuonna 2012 kuolleet
Kiinansädepalmu

Kiinansädepalmu (Livistona chinensis) on sädepalmujen (Livistona) sukuun kuuluva palmulaji. Kiinansädepalmun alkuperäistä levinneisyysaluetta on Japani sekä Guangdongin maakunta Kiinassa. Kiinansädepalmu kasvaa lähinnä subtrooppisessa ilmastossa. == Lähteet == == Aiheesta muualla == * Suomen Lajitietokeskus: Kiinansädepalmu (Livistona chinensis) * Kassu – Kasvien suomenkieliset nimet: Kiinansädepalmu (Livistona chinensis) * ITIS: Livistona chinensis * UniProt: Taxonomy - Livistona chinensis * Flora of China: Livistona chinensis * Global Biodiversity Information Facility (GBIF): Livistona chinensis Luokka:Palmukasvit
Etelänsädepalmu

Etelänsädepalmu (Livistona australis) on sädepalmujen (Livistona) sukuun kuuluva palmulaji. Etelänsädepalmun alkuperäistä levinneisyysaluetta ovat Itä- ja Kaakkois-Australia, missä sitä esiintyy Uudessa Etelä-Walesissa, Queenslandissa ja Victoriassa. == Lähteet == == Aiheesta muualla == * Finto, Kassu – Kasvien suomenkieliset nimet: Etelänsädepalmu (Livistona australis) * Global Biodiversity Information Facility (GBIF): Livistona australis * UniProt: Taxonomy - Livistona australis Luokka:Palmukasvit
Poro ja Riista

Poro ja Riista Oy, nimi vuoteen 1977 Poro- ja Riistaosakeyhtiö oli suomalainen Rovaniemen maalaiskunnassa vuosina 1937–1989 toiminut poronlihan hankintaa, jalostusta ja tukkumyyntiä sekä poronhoitotarvikkeiden myyntiä harjoittanut yritys. Yhtiön toiminta päättyi 1989 konkurssiin kun sen toiminnassa oli paljastanut väärinkäytöksiä.Täydentäviä yhtiötietoja : Poro ja Riista Oy, Pörssitieto G. Kock Poro ja Riista Oy:n omistajina oli paliskuntia ja poronomistajia. Liikevaihto oli vuonna 1986 40 miljoonaa markkaa ja henkilökuntaa oli 50. Yhtiöllä oli 1965 perustettu sisaryhtiö Paliskuntain Jäädyttämö Oy. Tuotantotilat sijaitsivat viimeksi Nikkarinkuja 5:ssä Rovaniemen maalaiskunnassa. Vuonna 1989 paljastui että yhtiö oli toimittanut markkinoille suuret määrät säilytysongelmien vuoksi pilaantunutta poronlihaa sekä nostanut vientitukea väärin perustein syyllistyen veropetokseen. Poliisitutkinta alkoi tammikuussa 1989 ja yhtiö meni konkurssiin samana keväänä. Tornion kihlakunnanoikeus tuomitsi tammikuussa 1991 yhtiön entisen toimitusjohtajan Risto Saralan jatketusta törkeästä veropetoksesta ja väärennyksistä kolmeksi ja puoleksi vuodeksi vankeuteen. Lisäksi hänen oli palautettava valtiolle poronlihan viennistä aiheettomasti maksettuja hinnanerokorvauksia noin 14 miljoonan markan edestä.Poro ja Riista Oy:n entiselle johtajalle petoksista 3 v 6 kk vankeutta Vientikorvauksia palautettava 14 mmk, Helsingin Sanomat 30.1.1991 (Tilaajille) Yhtiön toimintaa jatkoi 1989 perustettu Poropolar Oy, vuodesta 1994 Porokolmio Oy. Se toimi vuodesta 1993 alkaen vain kiinteistöyhtiönä omistaen Poro ja Risita Oy:n entiset tuotantotilat. Yhtiö lakkautettiin vuonna 2000. Toinen toimintaa jatkanut yritys oli Lapin Liha Oy/Polarica Oy. == Lähteet == Luokka:Entiset suomalaiset elintarvikeyritykset
Loona

Loona voi tarkoittaa seuraavia: * Loona, alankomaalainen laulaja * Loona, eteläkorealainen yhtye * Loona, kylä Virossa
Jaakko Äärilä

Jaakko Johannes Äärilä (24. heinäkuuta 1926 Turku – 3. elokuuta 2003 Turku) oli suomalainen yritysjohtaja, joka sai kauppaneuvoksen arvonimen. Viitattu 4.12.2022. Äärilän vanhemmat olivat maanviljelijä Jussi Äärilä ja Katri Kavenius ja puoliso vuodesta 1953 talousopettaja Hilkka-Liisa Laaksonen. Äärilä kävi seitsemän luokkaa Turun lyseota 1938–1946 ja Vakka-Suomen maamieskoulun 1947 ja valmistui agrologiksi Mustialan maamiesopistosta 1950. Liikkeenjohdon instituutin jatkokoulutuskurssin hän suoritti 1973–1974. Äärilä oli Varsinais-Suomen maanviljelysseuran palveluksessa 1951–1952, Hankkijan Turun konttorin maakuntasihteeri 1953–1955, koneosaston hoitaja 1956–1959, konttorin apulaisjohtaja 1959–1965 ja johtaja 1965–1970. Hankkijan Länsi- Suomen yhteistoiminta-alueen aluejohtajana hän toimi 1971–1987. Äärilällä oli myös luottamustehtäviä, mukana lukien Turun Urheiluliiton puheenjohtajuus 1968–1978 ja Suomen Valtakunnan Urheiluliiton liittovaltuuston jäsenyys vuodesta 1969. Sotilasarvoltaan Äärilä oli reservin kersantti (1976). Hän sai kauppaneuvoksen arvonimen 1980. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1926 syntyneet Luokka:Vuonna 2003 kuolleet
Kiuruveden lentokenttä

Kiuruveden lentokenttä on Kiuruveden Haapakummussa sijaitseva vuonna 1975 perustetun Ilmailukerho Kiurun Siivet ry:n hoitama lentopaikka. Kenttä sijaitsee noin seitsemän kilometrin päässä Kiuruveden keskustasta pohjoiseen.Savon helmi Kiuruvesi, Ilmailulehti 27.02.2020Lentopaikat.fi : Kiuruvesi - EFRV Kiuruveden lentokenttää alettiin rakentaa vuonna 1979 ja kentän kiitotie asvaltoitiin 1989–1991. 2000-luvun alussa lentotoiminta alkoi hiipua ja kenttä alkoi metsittymään. Kenttää alettiin kunnostaa syksyllä 2016 raivaamalla vesakoita, paikkaamalla kiitotietä ja poistamalla kentän eteläpäästä parin hehtaarin alueelta puustoa. Kentän asvaltoitu kiitotie on 840 metriä pitkä ja 18 metriä leveä. Kentällä on lentokonehalli ja sen yhteydessä lennonvalmistelutila ja toimisto. Polttoaineen jakelupistettä kentällä ei ole. Kentän eteläpäässä on myös 180 x 20 metrin nurmikkorata lennokkiharrastajille. Lisäksi kentän vieressä on koiraharrastajien agility- halli ja kentän länsipuolella on urheiluautoilijoiden maastorata. Kiuruveden lentokenttä on vilkkaassa käytössä kesäaikaan kun siellä on lennokkitoiminnan lisäksi myös trike- ja ultrakevytilmailua. == Lähteet == Luokka:Suomen lentopaikat Luokka:Kiuruveden rakennukset ja rakennelmat Luokka:Kiuruveden liikenne
Veikko Hakkarainen

Veikko Kalevi Hakkarainen (29. joulukuuta 1928 Suojärvi – 6. toukokuuta 1991 Iisalmi) oli suomalainen yritysjohtaja, joka sai talousneuvoksen ja kauppaneuvoksen arvonimet. Viitattu 4.12.2022. Hakkaraisen vanhemmat olivat Vilho ja Martta Hakkarainen ja puoliso vuodesta 1956 Elvi Hemmi. Hakkarainen kävi kansakoulun ja kansankorkeakoulun ja suoritti saha- ja puuteollisuusoppikoulun tutkinnon 1949 sekä neuvoja-, nuorisopedagoisen ja kasvatusopin ylimmän tutkinnon Suomen nuoriso-opistossa 1952, kauppakoulun tutkinnon Kajaanin kauppaoppilaitoksessa 1955, sanomalehti- ja tiedotusopin tutkinnon Turun kesäyliopistossa 1961 ja kauppateknikon tutkinnon Myynti- ja Mainoskoulussa 1963. Hän sai myös liikkeenjohdon täydennyskoulutusta ja pätevöityi HTM-tilintarkastajaksi 1970. Hakkarainen oli vakuutuspiiritarkastaja Pohja-Yhtymässä 1949–1951, Pohjois-Karjalan nuorisoseurojen liiton toiminnanjohtaja 1952–1953 ja Iisalmen Sanomia julkaisevan Oy Iisalmen Sanomain levikki- ja ilmoituspäällikkö 1955–1962, toimituspäällikkö 1958–1960, apulaistoimitusjohtaja 1962–1964 ja toimitusjohtaja 1964–1979 sekä IS-Yhtymä Oy:n hallituksen päätoiminen puheenjohtaja 1980–1986 ja hallintoneuvoston puheenjohtaja vuodesta 1987. Hakkaraisella oli lisäksi lukuisia ammatillisia ja muita luottamustehtäviä. Sotilasarvoltaan hän oli reservin kersantti. Hakkarainen sai talousneuvoksen arvonimen 1976 ja kauppaneuvoksen arvonimen 1981. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1928 syntyneet Luokka:Vuonna 1991 kuolleet
Suomussalmen lentokenttä

Suomussalmen lentokenttä on Suomussalmella Emäjoen varressa lähellä Aittokosken voimalaitosta sijaitseva lentopaikka. Kenttä sijaitsee noin 14 kilometrin päässä Suomussalmen keskustasta.Lentopaikat.fi : Suomussalmi – EFSU Suomussalmen lentokentän kiitotien pituus on 800 metriä ja leveys 15 metriä (siitä päällystetyn osan leveys 10 metriä). Kiitotie, rullaustiet ja seisonta- alueet on päällystetty öljysoralla, ja päällyste on uusittu viimeksi vuonna 2010. Kiitotien maalaukset on uusittu vuonna 2011. Kentällä sijaitsee lentokerhon lentokonehalli ja kerhon ylläpitämä polttoainepiste. Kenttä on ympäröity aidalla, jottei sinne pääse poroja. Kenttä sijaitsi aikaisemmin hakkuuaukean keskellä, mutta vuonna 2013 hakkuaukea muutettiin maanviljelyskäyttöön heinäpelloksi. Kentällä on ultrakevyt- ja gyrokopteritoimintaa. Läheiseen Emäjokeen pääsee laskeutumaan myös vesitasokoneella, mutta mitään varsinaista rantautumispaikkaa ei joen varressa ole. == Lähteet == Luokka:Suomen lentopaikat Lentokenttä Lentokenttä
Lauri Iisakkila

Lauri Veikko Iisakkila (10. joulukuuta 1925 Hollola – 13. marraskuuta 2004 Helsinki) oli suomalainen yritysjohtaja, joka sai kauppaneuvoksen arvonimen. Viitattu 4.12.2022. Iisakkilan vanhemmat olivat maanviljelijä Jalmari Iisakkila ja emäntä Helmi Kaarela ja puoliso vuodesta 1953 maisema-arkkitehti, puutarhaneuvos Sirkka-Leena Kokkonen. Iisakkila tuli ylioppilaaksi Lahden yhteiskoulusta 1946 ja valmistui agronomiksi 1951. Hän oli Suomen Osuuskauppojen Keskuskunnan neuvontaosaston palveluksessa 1952, Keskon Lahden konttorin maatalousosaston palveluksessa 1952–1953 ja Turun konttorin maatalousosaston hoitaja 1953–1958 ja Valtion Rikkihappo- ja Superfosfaattitehtaat Oy:n, vuodesta 1961 Rikkihappo Oy ja vuodesta 1972 Kemira Oy, lannoiteosaston myyntipäällikkö 1958–1966, lannoite- ja kasvinsuojeluosaston sekä kaupallisen osaston myyntipäällikkö 1967–1969, markkinointiosaston apulaisjohtaja 1969–1972, markkinointiosaston markkinointipäällikkö 1972–1975, myyntijohtaja 1975–1977, lannoiteryhmän markkinointijohtaja 1978–1989 ja ryhmän johtajan varamies 1980–1989. Suomen lähialueyhteistyön Adavere-projektin vastaavana konsulttina hän toimi 1990–1997, Kemirasta eläköidyttyään. Hänellä oli myös useita asiantuntija- ja luottamustehtäviä, kuten Suomen ja SEV:in yhteistyökomission kemian työryhmän puheenjohtajuus 1974–1989. Sotilasarvoltaan Iisakkila oli reservin kersantti. Hän sai kauppaneuvoksen arvonimen 1981. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1925 syntyneet Luokka:Vuonna 2004 kuolleet
Iisakkila

Iisakkila on muun muassa seuraavien suomalaisten henkilöiden sukunimi: * Jukka Iisakkila (s. 1972), kapellimestari, muusikko * Kristiina Iisakkila (s. 1965), kestävyysjuoksija, maantiepyöräilijä * Lauri Iisakkila (1925–2004), yritysjohtaja, kauppaneuvos * Leena Iisakkila (s. 1927), maisema-arkkitehti, puutarhaneuvos * Mikko Iisakkila (s. 1948), agronomi ja pankinjohtaja, maanviljelysneuvos.
Jalkapallon alle 19-vuotiaiden Euroopan-mestaruuskilpailut 2017

Jalkapallon alle 19-vuotiaiden Euroopan-mestaruuskilpailut 2017 olivat järjestyksessään 16. alle 19-vuotiaiden EM-kilpailut sen jälkeen, kun ikärajaa nostettiin 19:ään vuodesta 2002 alkaen. Karsinnoista selviytyi kahdeksan joukkuetta lopputurnaukseen, joka pelattiin Georgiassa 2.–15. heinäkuuta. Isäntäkaupunkeina olivat Tbilisi ja Gori. Kahdesta neljän joukkueen alkulohkosta kaksi parasta joukkuetta pääsivät välieriin, joiden voittajat pelasivat loppuottelun. Pronssiottelua ei pelattu. Mestaruuden voitti Englanti, jolle mestaruus oli kymmenes, kun mukaan lasketaan turnauksen aiemmat versiot vuodesta 1948 alkaen, ja ensimmäinen vuonna 2002 alkaneissa alle 19-vuotiaiden kilpailuissa. Hopeaa saavutti Portugali, ja hävinneet välieräjoukkueet olivat Alankomaat ja Tšekki. == Ottelut == === Alkulohkot === Lähde: Merkkien selitykset: V = voitot T = tasapelit H = häviöt TM = tehdyt maalit PM = päästetyt maalit === Lohko A === Joukkue Ottelut V T H TM PM Pisteet style="text-align:left" 3 2 1 0 5 3 7 style="text-align:left" 3 2 0 1 5 3 6 style="text-align:left" 3 1 0 2 2 4 3 style="text-align:left" 3 0 1 2 4 6 1 === Lohko B === Joukkue Ottelut V T H TM PM Pisteet style="text-align:left" 3 3 0 0 7 1 9 style="text-align:left" 3 1 1 1 5 3 4 style="text-align:left" 3 1 0 2 5 8 3 style="text-align:left" 3 0 1 2 1 6 1 === Välierät === === Loppuottelu === == Lähteet == Alle 19-vuotiaiden Euroopan-mestaruuskilpailut 2017 Alle 19-vuotiaiden Euroopan-mestaruuskilpailut Alle 19-vuotiaiden Euroopan-mestaruuskilpailut 2017 Luokka:Tbilisin urheilu Luokka:Šida Kartli
Kalajoen lentokenttä

Kalajoen lentokenttä on Kalajoella Kalajoen hiekkasärkkien läheisyydessä sijaitseva lentopaikka. Kalojoen lentokentän asvaltti- ja sorapäällysteisen kiitotien pituus on 1 200 metriä ja leveys 30 metriä. Kentälle on tuotu Helsinki-Vantaan lentoasemalta entinen matkustajakoneiden kankainen huoltohalli, jonka on tarkoitus palvella monitoimihallina. Kentällä on Kalajoen Ilmailukerho ry:n ylläpitämä polttoainepiste. Ilmailutoiminnan lisäksi kentällä pidetään usein autojen kiihdytyskilpailuja. == Lähteet == Luokka:Suomen lentopaikat Luokka:Kalajoen rakennukset ja rakennelmat Luokka:Kalajoen liikenne
Kannuksen lentokenttä

Kannuksen lentokenttä oli Kannuksessa sijainnut lentopaikka, jonka toiminta päättyi huhtikuussa 2021. Kenttä rakennettiin aikanaan yksityisellä rahoituksella ja se sai lentopaikkaluvan 1998.Lentopaikat.fi : Kannus - EFKN Kannuksen lentokentän asvaltti- ja sorapäällysteinen kiitotie on 700 metriä pitkä ja 18 metriä leveä. Kentällä on Kannuksen Lentokerho ry:n lentokonehalli. Kenttä muuttui huhtikuussa 2021 yksityiseksi peltokentäksi lentotoiminnan hiljennyttyä kentällä. Lentopaikkaa on mahdollista käyttää enää maanomistajan luvalla. Maaliskuussa 2021 lentokenttäalueen osti Kaukasen tuulivoimapuistoa rakentava Puhuri Oy. Kaukasen tuulivoimapuistoon rakennetaan vuonna 2022 kahdeksan tuulivoimalaa ja Kannuksen lentopaikan poistuttua käytöstä kaikille voimaloille saatiin lentoestelupa.Kannuksen lentopaikan toiminta päättyi - läheisyyteen nousee kahdeksan voimalan kokoinen tuulipuisto, lentoposti.fi 4.5.2021 Kannuksen Lentokerho ry koulutti kentällä aiemmin Cessna 150:lla yksityislentäjiä. == Lähteet == Luokka:Suomen entiset lentoasemat Luokka:Kannuksen rakennukset ja rakennelmat Luokka:Kannuksen liikenne
Jalkapallon alle 19-vuotiaiden Euroopan-mestaruuskilpailut 2019

Jalkapallon alle 19-vuotiaiden Euroopan-mestaruuskilpailut 2019 olivat järjestyksessään 18. alle 19-vuotiaiden EM-kilpailut sen jälkeen, kun ikärajaa nostettiin 19:ään vuodesta 2002 alkaen. Karsinnoista selviytyi kahdeksan joukkuetta lopputurnaukseen, joka pelattiin Armeniassa 14.–27. heinäkuuta. Isäntäkaupunkina toimi Jerevan. Kahdesta neljän joukkueen alkulohkosta kaksi parasta joukkuetta pääsivät välieriin, joiden voittajat pelasivat loppuottelun. Pronssiottelua ei pelattu. Mestaruuden voitti Espanja, jolle mestaruus oli yhdestoista, kun mukaan lasketaan turnauksen aiemmat versiot vuodesta 1948 alkaen, ja kahdeksas vuonna 2002 alkaneissa alle 19-vuotiaiden kilpailuissa. Hopeaa saavutti Portugali, hävinneet välieräjoukkueet olivat Irlanti ja Ranska, ja muut lopputurnausmaat olivat Italia, Norja, Tšekki ja isäntämaa Armenia. == Loppuottelu == == Lähteet == Alle 19-vuotiaiden Euroopan-mestaruuskilpailut 2019 Alle 19-vuotiaiden Euroopan- mestaruuskilpailut Alle 19-vuotiaiden Euroopan-mestaruuskilpailut 2019
Kivijärven lentokenttä

Kivijärven lentokenttä on Kivijärven Härkkämönperällä noin kolmen kilometrin päässä Kivijärven keskustasta sijaitseva lentopaikka.Lentopaikat.fi : Kivijärvi – EFKV Kivijärven lentokentän asvalttipäällysteisen kiitotien pituus on 900 metriä ja leveys 23 metriä. Kenttä rakennettiin vuonna 1972 ja kiitotie päällystettiin 1995 aluksi 800 metrin matkalta. Kiitotietä pidennettiin ja kunnostettiin viimeksi 1998. Myös seisonta-alue on päällystetty. Kentällä on vuonna 1998 valmistunut lentokenttärakennus, jossa on wc- ja suihkutilat sekä lennonvalmisteluhuone keittotiloineen. Polttoainepistettä ei ole. Kentän omistaa Suomenselän lentokenttä Oy, jonka omistajina ovat lähialueen kunnat ja Kivijärven ilmailukerho.Kivijärven lentokenttäIlmailu.org : Kivijärvi Kenttää käyttävät vakinaisesti lähinnä vain paikalliset varjoliitäjät. == Lähteet == Luokka:Suomen lentopaikat Luokka:Kivijärven rakennukset ja rakennelmat Lentokenttä
Al-Naml

Al-Naml () eli Muurahaisen suura on Koraanin 27. suura ja sisältää 93 jaetta. Nöldeken ikäluokituksessa suura on mekkalainen.Hämeen-Antila 2008, s. 124-125 == Sisältö == Suura alkaa varoituksella, että uskottomia odottaa rangaistus (jakeet 4–6). === Profeettojen tarinoita === Suurin osa suuran tekstistä kertoo profeetoista. Mukana ovat Mooseksen tarina (7–14), Salomon tarina (15–44), Salihin tarina (45–53), ja Lootin tarina (54–58). Salomon tarinassa kerrotaan, että Saban kuningatar sai kirjeen Salomolta. Kirje alkoi Koraanin suurien aloituslauseella "Jumalan, armeliaan armahtajan nimeen" (jae 30). === Varoituksia ja kehotuksia === Lopussa korostetaan, että Jumala on suurempi kuin epäjumalat (59–66), polemisoidaan uskottomia vastaan (67–75), puhutellaan ja rohkaistaan nimettömäksi jäävää profeettaa "sinä" (76–81) ja varoitetaan tuomion päivästä (82–90). Jakeissa 91-92 nimetön profeetta puhuu minä-muodossa velvollisuuksistaan. Viimeinen jae käyttää "sano!" -toposta profeetan puheeseen. Jaakko Hämeen-Anttilan mukaan suuran lopussa on kyse Muhammedista. Tämä on kuitenkin Koraanin tulkintaa, sillä profeetan nimeä ei mainita. == Lähteet == * * * === Viitteet === Luokka:Suurat
Samanyolu TV

Samanyolu TV oli Samanyolu-mediakonsernin omistama televisiokanava Turkissa. On väitetty, että Samanyolu-mediakonsernilla oli kiinteät suhteet Fethullah Gülenin johtamaan yhteisöön. Vuonna 1993 avattu televisiokanava suljettiin vuonna 2016 Turkin epäonnistuneen vallankaappausyrityksen jälkeen, koska se oli lähellä Gülen-liikettä. == Lähteet == Luokka:Turkkilaiset televisiokanavat Luokka:Vuonna 1993 perustetut televisiokanavat Luokka:Vuonna 2016 lakkautetut televisiokanavat
Kuhmon lentokenttä

Kuhmon lentokenttä on Kuhmossa noin viiden kilometrin päässä Kuhmon keskustasta sijaitseva lentopaikka. Lentopaikat.fi : Kuhmo - EFKH Kuhmon lentokentän kivituhka- ja sorapäällysteinen kiitotie on 850 metriä pitkä ja 15 metriä leveä (kivituhkapäällysteen leveys on tästä 12 metriä). Seisonta-alue ja koekäyttöpaikka on asvaltoitu. Kenttä rakennettiin 1960-luvulla. Kentällä on vuonna 2011 valmistunut peltihalli, jossa on sähköt sekä 2021 rakennettu klubirakennus, jossa on juokseva vesi, wifi-verkko ja yöpymismahdollisuus. Kentällä on myös erillinen puucee. Polttoainepistettä ei ole. Kentällä toimii vuonna 1959 perustettu Kuhmon Ilmailukerho, joka on harjoittanut kentällä moottori- ja purjelentotoimintaa. Kentällä on ollut 2010-luvulta lähtien aktiivista käyttöä ja siellä majailee vakinaisesti useita lentokoneita.Kuhmon Ilmailukerhon historiaa == Lähteet == Luokka:Suomen lentopaikat Luokka:Kuhmon rakennukset ja rakennelmat Luokka:Kuhmon liikenne
Kärsämäen lentokenttä

Kärsämäen lentokenttä on Kärsämäellä kunnan keskustan tuntumassa sijaitseva lentopaikka. Lentopaikat.fi : Kärsämäki – EFKR Kärsämäen lentokentän kivituhka-, sora- ja nurmipäällysteisen kiitotien pituus on 700 metriä ja leveys 10 metriä. Kentällä on pieni terminaalirakennus, puinen lentokonehalli ja tuulipussi. Polttoainepistettä ei ole. Leirintäalue on 200 metrin päässä kentästä. Kenttää ylläpitää Kärsämäen kunta ja kiitotie aurataan myös talvisin.Kärsämäen lentokenttä == Lähteet == Luokka:Suomen lentopaikat Lentokenttä
John Sims

John Sims (1749–1831) oli brittiläinen lääkäri ja kasvitieteilijä. Sims syntyi Canterburyssa ja kävi yksityistä koulua Burfordissa Oxfordshiressa. Hyvän kouluosaamisen myötä Sims lähetettiin opiskelemaan Edinburghiin ja syyskuussa 1774 hän valmistui Edinburghissa lääketieteen tohtoriksi. Sitten Sims asettui asumaan Lontooseen ja valmistui siellä lisensiaatiksi Lääketieteellisestä korkeakoulusta kesäkuussa 1779, minkä jälkeen Sims nimitettiin Surreyn alueen lääkäriksi. Sims oli myös pätevä kasvitieteilijä ja toimitti monen vuoden ajan Botanical Magazine -lehteä. Sims kuoli 82-vuotiaana Dorkingissa. == Lähteet == == Aiheesta muualla == Luokka:Brittiläiset kasvitieteilijät Luokka:Vuonna 1749 syntyneet Luokka:Vuonna 1831 kuolleet
Lapinlahden lentokenttä

Lapinlahden lentokenttä on Lapinlahdella viiden kilometrin päässä Lapinlahden keskustasta Palsuan suuntaan sijaitseva lentopaikka. Kenttä on tarkoitettu vain ultrakevytkoneille ja niihin rinnastettaville ilma-aluksille ja lentotoiminnasta on ilmoitettava Kuopion lennonjohdolle.Lentopaikat.fi : Lapinlahti - EFLL Lapinlahden lentokentän nurmipäällysteisen kiitotien pituus on 340 metriä ja leveys 15 metriä. Kentällä on lentokonehalli, lennonvalmisteluparakki, luokkatila, ulkokäymälä, nuotiopaikka sekä yöpymismahdollisuudella varustettu aitta. Rakennukset on sähköistetty. Polttoainepistettä ei ole. Talvella kenttä pyritään pitämään aurattuna. Kentällä toimii Lapinlahden Ilmailijat ry ja siellä on toimintaa etenkin kerho-iltoina. Kentällä on myös radiolennokkitoimintaa. == Lähteet == Luokka:Suomen lentopaikat Luokka:Lapinlahden rakennukset ja rakennelmat Luokka:Lapinlahden liikenne
Metyylikavikoli

Metyylikavikoli eli estragoli on haihtuva öljy, jota on joissakin yrteissä. Sillä on allergisia reaktioita ehkäiseviä vaikutuksia ja se poistaa joitakin suolistovaivoja. Suurina annoksina sen käytössä on se vaara, että se lisää maksavaurion riskiä. Sitä on aniksessa, tähtianiksessa, maustebasilikassa, maustefenkolissa, maustekirvelissä, laakerin lehdissä ja rakuunassa. Metyylikavikolia on muun muassa basilikasta valmistettavissa eteerisissä öljyissä. Metyylikavikolilla on hyttysiä karkottavia vaikutuksia. Muun muassa metyylikavikolia sisältävä basilika sopii luonnolliseksi vaihtoehdoksi kemiallisille hyttyskarkotteille. Metyylikavikolin kemiallinen kaava on C10H12O, moolimassa 148,20 g/mol, kiehumispiste 215 - 216 °C, leimahduspiste 81 °C (c.c.), tiheys 0.960 - 0.968 g/cm3 (vesi = 1,0 g/cm3), taitekerroin 1.519 - 1.524 ja CAS-numero 140-67-0. == Lähteet == == Aiheesta muualla == * PubChem: Estragole * Human Metabolome Database (HMDB): 1-Methoxy-4-(2-propenyl)benzene * Food Component Database (FooDB): 1-Methoxy-4-(2-propenyl)benzene * Kyoto Encyclopedia of Genes and Genomes (KEGG): Estragole * Dr. Duke's Phytochemical and Ethnobotanical Databases: Estragol * PheroBase: Semiochemical - estragole Luokka:Lisäravinteet
Lieksa-Nurmeksen lentokenttä

Lieksa-Nurmeksen lentokenttä oli Lieksan Viekissä sijainnut lentopaikka. Siitä on käytetty myös nimeä Viekin lentokenttä. Lieksa-Nurmeksen lentokentän asvaltti- ja sorapäällysteisen kiitotien pituus oli 940 metriä ja leveys 18 metriä. Kentän vieressä oli vapaassa käytössä Viekijärven riistamiesten rakentama laavu, jonka yhteydestä löytyi polttopuita ja WC. Parin kilometrin päässä oli riistamiesten maja, jossa on sauna- ja yöpymismahdollisuus. Polttoainepistettä ei ole. Elokuussa 2021 Lieksan ja Nurmeksen kaupungit asettivat Viekin kentän omistavan Lieksa-Nurmeksen Lentokenttä Oy:n selvitystilaan. Kaupungit olivat yhdessä vastanneet lentokentän ylläpidosta omistamansa yhtiön kautta. Kentän käyttö oli kuitenkin ollut vähäistä ja käytön kasvattaminen olisi vaatinut suuria investointeja kuten lentokonehallin rakentamista ja kiitotien pidentämistä. Kesäkuussa 2022 lentokenttää ylläpitänyt Lieksa-Nurmeksen Lenttokenttä Oy lakkautettiin ja kentän käyttö päättyi. Tontti on tarkoitus jalostaa energiantuotantoon. Vuonna 2023 Lieksan kaupunki osti kentän maat itselleen. Kentällä harjoittai lähinnä Karjalan Liitäjät riippuliidintoimintaa. == Lähteet == Luokka:Suomen lentopaikat Lentokenttä Lentokenttä Lentokenttä
Pathé Ciss

Pathé Ismaël Ciss (s. 16. maaliskuuta 1994 Dakar) on senegalilainen jalkapalloilija. Hän on pelipaikaltaan keskikenttäpelaaja. Hän edustaa Espanjan Primera Divisiónissa pelaavaa Rayo Vallecanoa. Hän on pelannut Senegalin maajoukkueessa vuodesta 2022. Ciss siirtyi kotimaastaan Portugaliin União Madeiraan kesällä 2017. Hän pelasi Portugalin toisella sarjatasolla Uniãon lisäksi lainasopimuksella Famalicãon joukkueessa. Kauden 2019–2020 Ciss pelasi lainasopimuksella Espanjan Segunda Divisiónissa Fuenlabradan joukkueessa, johon hän siirtyi pysyvästi kesällä 2020. Heinäkuussa 2021 Ciss siirtyi Rayo Vallecanoon ja pääsi pelaamaan pääsarjatasolla. Kaudella 2021–2022 hän pelasi 31 Espanjan liigan ottelua ja teki niissä kaksi maalia, ensimmäisen syyskuussa Getafea ja toisen toukokuussa Mallorcaa vastaan. Kaudella 2022–2023 hän on pelannut joulukuun loppuun mennessä 14 liigaottelua ja tehnyt yhden maalin elokuussa Espanyolia vastaan. Ciss pelasi Senegalin maajoukkueessa ensimmäisen kerran syyskuussa 2022 ystävyysottelussa Boliviaa vastaan. Hänet valittiin Senegalin joukkueeseen marras-joulukuussa 2022 pelattaviin MM-kilpailuihin. Hän tuli toisessa alkulohko-ottelussa Qataria vastaan vaihdosta kentälle 64. minuutilla. Hän pelasi avauskokoonpanossa kolmannessa alkulohko-ottelussa Ecuadoria vastaan 74 minuuttia ja neljännesvälieräottelussa Englantia vastaan 45 minuuttia. == Lähteet == Luokka:Senegalilaiset jalkapalloilijat Luokka:Vuonna 1994 syntyneet Luokka:Elävät henkilöt
Viitasaaren lentokenttä

Viitasaaren lentokenttä on Viitasaarella noin neljä kilometriä Viitasaaren keskustasta pohjoiseen sijaitseva lentopaikka. Lentopaikat.fi : Viitasaari - EFVI Viitasaaren lentokentän nurmipäällysteinen kiitotie on 290 metriä pitkä ja 25 metriä leveä. Pohjoispuolella ollut korkea metsä joka rajoitti aikaisemmin kiitotien käyttöä on hakattu pois. Seisonta-alue on sorapäällysteinen. Kentällä on kaksi lentokonehallia, grillikatos ja WC. Polttoainepistettä ja talvikunnossapitoa ei ole. Lentokenttää pitää Viitasaaren Lentokerho. Kentällä on ollut talvisin suksikonetoimintaa. == Lähteet == Luokka:Suomen lentopaikat Luokka:Viitasaaren rakennukset ja rakennelmat Luokka:Viitasaaren liikenne
Koraanin mystiset kirjaimet

Koraanin mystiset kirjaimet () ovat yhteensä 29 suuran alussa olevia kirjaimia tai kirjainyhdistelmiä, joiden merkitys on tuntematon. Kirjaimia esiintyy seuraavissa suurissa: 2–3, 7, 10–15, 19–20, 26–32, 36, 38, 40–46, 50 ja 68. Kirjaimet on kirjoitettu yhteen, mutta eivät muodosta tulkittavissa olevia sanoja. Esimerkiksi kuusi suuraa (2, 3, 29, 30, 31 ja 32) alkaa kirjaimilla ALM (luetaan ’alif, lām, mīm). Yhdistelmä ḤM (ḥā, mīm) esiintyy seitsemässä peräkkäisessä suurassa (40–46), ALR (’alif, lām, rā) viidessä (10, 11, 12, 14,15). Joissakin tapauksissa on vain yksi kirjain, kuten Ṣ (ṣād) suurassa 38.Luxenberg, 2008, s. 444-451 == Tulkintoja == Vuosisatojen mittaan on esitetty valtava joukko tulkintoja kirjainten merkityksestä.Hämeen-Anttila 1997, s. 16 === Al-Tabari === 900-luvulla al-Tabari (838–923) esitteli useita teorioita esimerkiksi kirjainyhdistelmän ḤM tulkinnasta: kirjaimet eivät liity tosiinsa, vaan viittaavat Jumalan kahteen nimeen; kyseessä on Jumalan esittämä kirous ja yksi hänen nimistään; kyseessä on yksi Koraanin nimistä; ne ovat aakkosten kirjaimia; se on suuran nimi. Tabari itse ratkaisee kirjainten arvoituksen siten, että mystiset kirjaimet ovat toisistaan irrallisia ja tarkoittavat useita eri asioita, niiden joukossa Jumalan kaikki nimet ja hänen ominaisuutensa. Al-Tabari 2017, s. 449–463 === Jaakko Hämeen-Anttila === Suomalainen arabisti Jaakko Hämeen-Anttila katsoo, että kirjaimet vastaavat valaformulaa ja niiden tarkoituksena on luoda otollista tunnelmaa Koraanin sanoman vastaanottamiselle. Hämeen-Anttila 1997, s. 16 === Christoph Luxenberg === Christoph Luxenberg on hakenut ratkaisua syyrialais-antiokialaisen kirkon perinteestä. Liturgiseen rukouskirjaan merkittiin lyhenteillä jumalanpalvelustekstien esittämistapa. Kristillisissä kirkoissa hetkijumalanpalvelus (officium) koostuu edelleen psalmeista, hymneistä ja Raamatun lukukappaleista. Käytetyt lyhenteet viittasivat siihen, millä sävelmällä aloituspsalmi kuului laulaa, mikä psalmi oli kyseessä tai oliko mukana vuorolaulua. Luxenberg, 2008, s. 446, 449 Koraanin yksittäiset kirjaimet voisivat vastaavasti olla viittauksia tiettyyn psalmiin ja kirjainyhdistelmät olisivat lyhenteitä. Suurat itse olisivat varhaiskristillisiä hartaustekstejä.Luxenberg 2008, s. 440 Esimerkiksi ALM on Abu Musa al-Haririn mukaan lyhenne arameankielisestä lauseesta ”Herra puhui minulle” (emar lii Maaryaa). Lause esiintyy usein Vanhassa testamentissa. Psalmit mainitaan Koraanissa yhdeksän kertaa, joten psalttari oli Koraanin tekstien kirjoittajille tuttu teos. Esimerkiksi suurat 57, 59, 61, 62 ja 64 alkavat lauseella: ”Kaikki mikä on taivaassa ja maassa, ylistää Jumalaa.” Lause on peräisin psalmista 69:35 ”Taivas ja maa ylistäkööt häntä.” Kun TH (Tää, Hää) tulkitaan syyroaramean pohjalta, se tarkoittaa "Hän (Herra) on hyvä".Luxenberg, 2008, s. 447 Kirjain Q voisi viitata psalmiin ja tulla sanasta "qaddish" (Pyhä Hän on/olkoon).Luxenberg, 2008, s. 440, 446 == Lähteet == * * * === Viitteet === Luokka:Koraanin tulkinta
Sulkaharjun lentokenttä

Sulkaharjun lentokenttä on Vetelissä noin kilometrin päässä Kemoran moottoriradasta sijaitseva yksityinen lentopaikka (ICAO: EFVT). Lentopaikat.fi : Sulkaharju - EFVT Sulkaharjun lentokentän sorapäällysteisen kiitoradan pituus on 740 metriä ja leveys 19 metriä. Kenttää alettiin käyttää 1980-luvun lopulla ultrakevyttoimintaan. Vanhaa ruohikkorataa pidennettiin 1990-luvun lopulla ja siitä tehtiin sorapäällysteinen. Kentällä on lentokonehalleja, ilmailukerhon toimisto, grillikatos, kerhosauna ja uintipaikka. Polttoainepiste on ilmailukerhon oma.Ilmailu.org : Sulkaharju, Veteli Lentokenttää pitää Perhonjokilaakson Ilmailukerho ry. == Lähteet == Luokka:Suomen lentopaikat Luokka:Vetelin rakennukset ja rakennelmat Luokka:Vetelin liikenne
Merja Mäki

Merja Mäki (s. 1983 Seinäjoki) on Kauhavalla asuva lukion äidinkielen ja kirjallisuuden opettaja, jonka 2022 ilmestynyt esikoisromaani voitti Aamulehden Tulenkantaja-palkinnon. Karjalaisia sukujuuria Käkisalmesta omaava Mäki tutki talvisotaa viiden vuoden ajan esikoisromaania työstäessään. Hänen suvussaan aiheesta ei juuri puhuttu, vaikka Mäen isoäiti oli Karjalan evakko. Ennen lintuja -romaani kertoo sodan runtelemasta Karjalasta ja Alli-nimisen päähenkilön evakkomatkasta kohti tuntematonta Seinäjokea, jossa on aloitettava tulevaisuuden rakentaminen alusta. Romaanin teemat ovat yleispäteviä ja tunnistettavia eri kielten ja kulttuurien parissa. Romaanin aihe on myös ajankohtainen vuonna 2022 Euroopassa käytävän sodan vuoksi. Siksi kirjan käännösoikeudet on myyty Ranskaan, Ruotsiin ja Ukrainaan. Tulenkantaja- kirjallisuuspalkinto onkin tarkoitettu edistämään suomalaista kirjavientiä. Mäki on tehnyt esikoisromaaninsa kustantaneen Gummeruksen kanssa sopimuksen kahden uuden historiallisen romaanin julkaisemisesta. Loppuvuodesta 2022 hän työsti toista romaaniaan, jossa liikutaan talvi- ja jatkosodan sotatoimialueella sekä kotirintamalla. ==Teokset== * * ==Lähteet== Luokka:Suomalaiset kirjailijat Luokka:Suomalaiset opettajat Luokka:Vuonna 1983 syntyneet Luokka:Elävät henkilöt
Torbackan lentokenttä

Torbackan lentokenttä on Inkoon Degerbyssä sijaitseva yksityinen vain ultrakevyille koneille tarkoitettu lentopaikka (ICAO: EFTO). Lentopaikat.fi : Torbacka - EFTO Torbackan lentokentän nurmipäällysteisen kiitoradan pituus on 360 metriä ja leveys 15 metriä. Kaiken lentoliikenteen on pysyttävä läheisen Helsinki-Karjaa tien eteläpuolella meluhaittojen välttämiseksi. Kentällä ei saa lentää eikä harjoitella läpilaskuja. Polttoainepiste on lentokerhon oma ja tarkoitettu vain ultrille. Lentokenttää pitää Flygklubb-Torbacka-Lentokerho ry. Ultrakevyiden koneiden lisäksi Torbackassa on usein myös lennokkitoimintaa. == Lähteet == Luokka:Suomen lentopaikat Luokka:Inkoon rakennukset ja rakennelmat Luokka:Inkoon liikenne
Toni Antone

Viorel Mihaiu Antone eli Toni (s. 3. marraskuuta 1946 Groșeni, Arad, Romania) on romanialainen muusikko, vokalisti, kitaristi ja basisti. Antone muutti Suomeen elokuussa 1974 Romaniasta jossa oli muusikko, ja tapasi siellä tulevan vaimonsa. Suomeen muuttonsa jälkeen hän on tuottanut ja äänittänyt musiikkia omassa studiossaan Helsingissä Lönnrötinkadulla 80-luvulla yhdessä muusikko Aarno Ranisen kanssa, ja on esiintynyt monissa eri kokoonpanoissa tunnettujen suomalaisten artistien kanssa aktiiviuransa aikana. Onni Gideonin kanssa Antone teki vuosien ajan yhteistyötä, ja esiintyi vuonna 1992 hawaijimusiikin festivaaleilla Honolulussa. Hän on myös esiintynyt Euroopassa solistina paikallisten orkestereiden säestyksellä. Hänen ensialbumiminsa oli Fine on my mind, se sisältää Country-musiikkia. Toisen albuminsa hän levytti Tuomo Tanskan kanssa, ja myöhemmin Pentti Lasasen ja muiden artistien kanssa hän levytti 70-vuotis julkaisualbumin. Esiintyi pääsolistina Ande Päiväläisen Jubileum orkesterissa. Country Roads -yhtye vuosina 1990–2002 joka esiintyi kesäisin Etelä-Suomen ravintoloissa joissa se kiersi esittämässä Country- showtaan. Toni Antone Trio/kvartetti on orkesteri jonka kokoonpano on vaihdellut vuosien aikana. Se on viihdeorkesteri joka soitti tanssimusiikkia vuosina 1976–2018, ja esiintyi pääasiassa ravintoloissa. Orkesteri soitti myös monesti ”perheorkesterina”, kun siinä olivat mukana Tonin poika Dan Antone ja Risto Juvenius, joka on Dan Antonen velipuoli. == Lähteet == == Aiheesta muualla == * * Toni Antone discography Luokka:Romanialaiset muusikot Luokka:Laulaja-lauluntekijät Luokka:Vuonna 1946 syntyneet Luokka:Elävät henkilöt
Ylälampi

Ylälampi voi tarkoittaa seuraavia asioita: == Lampi == * Ylälampi, lampi Joensuussa Ahvenisissa * Ylälampi, lampi Joensuussa Huosiovaaralla * Ylälampi, lampi Jyväskylässä * Ylälampi, lampi Kiteellä Havukkalanmäellä * Ylälampi, lampi Kiteellä Muljulassa * Ylälampi, lampi Kittilässä * Ylälampi, lampi Kontiolahdella * Ylälampi, lampi Kuopiossa * Ylälampi, lampi Lohjalla * Ylälampi, lampi Luumäellä * Ylälampi, lampi Mikkelissä * Ylälampi, lampi Mäntyharjussa lähellä Kaljunjärveä * Ylälampi, lampi Mäntyharjussa lähellä Kuorejärveä * Ylälampi, lampi Rautavaaralla * Ylälampi, lampi Tohmajärvellä * Ylälampi, lampi Vesannolla lähellä Koskenkylää * Ylälampi, lampi Vesannolla lähellä Oinaskylää * Ylälampi, lampi Vieremällä ;Venäjällä * Ylälampi, järvi Sortavalassa Venäjällä. == Katso myös == * Yläjärvi
Savikon lentokenttä

Savikon lentokenttä on Nurmijärvellä 5,5 kilometriä Nurmijärven keskustasta koilliseen sijaitseva yksityinen lentopaikka (ICAO: EFNS). Kentän käyttöön vaaditaan kentän omistajan lupa. sillä kentän ympäristölupa rajoittaa päivittäisiä ja vuosittaista operaatiomääriä. Kenttä sai käyttöluvan syksyllä 2003.Lentopaikat.fi : Savikko - EFNS Kenttä on Nurmijärven Ilmailijoiden ylläpitämä.Lentotoiminta voi laajentua Savikossa – maksimissaan 194 lentoa päivässä, Nurmijärven Uutiset 6.3.2017 Savikon lentokentän nurmipäällysteisen kiitoradan pituus on 440 metriä ja leveys 23 metriä. Kenttä sijaitsee keskellä peltoa, joten reunaesteitä ei ole. Kentällä on lentokonesuoja, kuivakäymälä ja lennonvalmistelurakennus. Polttoainepistettä ei ole. Lokakuussa 2020 kentälle laskeutumassa ollut kaksitasoinen pienkone pyörähti katolleen. Kukaan ei loukkaantunut onnettomuudessa.Kaksitasoisen pienkoneen laskeutuminen epäonnistui Nurmijärvellä: kone pyörähti katolleen, Yle Uutiset 13.10.2020 == Lähteet == Luokka:Suomen lentopaikat Luokka:Nurmijärven rakennukset ja rakennelmat Luokka:Nurmijärven liikenne
Ranuan lentokenttä

Ranuan lentokenttä on Ranualla seitsemän kilometriä kuntakeskuksesta Rovaniemen suuntaan sijaitseva lentopaikka. Ranuan lentokentän asfalttipäällysteisen kiitotien pituus on 1 200 metriä ja leveys 23 metriä. Kentällä toimii ilmailuvälineiden huolto- ja korjauspalveluja tuottava Arctic AirService Ky. Lisäksi kentällä on Ranuan Ilmailukerho ry:n lentokonehalli. Polttoainepistettä ei ole. Kentällä on moottorilento-, ultrakevyt-, vetovarjo- ja rc-toimintaa. == Lähteet == Luokka:Suomen lentopaikat Lentokenttä
Hiippakotilot

Hiippakotilot (Mitridae) on kapeakielikotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Hiippakotilot jaetaan kuuteen alaheimoon ja 34 sukuun. Suvuista seitsemän on tarkemmin alaheimoihin luokittelemattomia. Heimon lajimääräksi on arvioitu noin 300-400\. Hiippakotiloiden kuori on kookas ja muodoltaan sukkulamainen ja suippenee kärkeä kohden muistuttaen piispan hiippaa. Kuoressa ei ole sulkulevyä ja se on usein värikäs. Heimon lajien jalka on lyhyehkö ja kuono pitkä. ==Levinneisyys ja elintavat== Hiippakotiloita tavataan maailmanlaajuisesti subtrooppisilta ja trooppisilta alueilta. Useat niistä ovat matalien vesien lajeja, mutta myös syvien vesien lajeja tunnetaan. Heimon lajit liikkuvat hiekka- tai mutapohjaisilla alueilla ja riutoilla. Hiippakotiloiden ravintoa ovat madot ja nilviäiset. == Lähteet == Luokka:Kapeakielikotilot
Pokan lentokenttä

Pokan lentokenttä on Kittilän Pokan kylässä sijaitseva lentopaikka (ICAO: EFPA).Lentopaikat.fi : Pokka - EFPA Pokan lentokentän öljysorapäällysteisen kiitoradan pituus on 800 metriä ja leveys 18 metriä. Kiitotiellä on runsaasti irtokiviä ja kiitotielle voi tulla poroja. Kentän pienen seisonta-alueen laidalla on pieni majoitusrakennus, ilmoitustaulu, postilaatikko sekä nuotiopaikka. Polttoainepistettä ei ole. Ruokailu- ja majoittumismahdollisuus on neljän kilometrin päässä Tieva-baarissa. Kentällä on vain vähän liikennettä. == Lähteet == Luokka:Suomen lentopaikat Luokka:Kittilän rakennukset ja rakennelmat Luokka:Kittilän liikenne
Raahe-Pattijoen lentokenttä

Raahe-Pattijoen lentokenttä on Raahessa sijaitseva lentopaikka.Lentopaikat.fi: Raahe-Pattijoki – EFRH Raahe-Pattijoen lentokentän asvaltti- ja sorapäällysteisen kiitotien pituus on 1 000 metriä ja leveys 18 metriä. Kentällä on lentokonehalli, kerhorakennus saunoineen ja toimistoineen sekä huolto- ja majoitusparakit. Polttoainepiste on ilmailukerhon oma. Kenttää ylläpitää Raahen Ilmailijat ry. Kerho harrastaa kentällä purjekone-, ultrakevyt- ja moottorilentotoimintaa sekä antaa näihin koulutusta. Myös yksityiset lentävät kentällä purjekone- ja ultrakevytkalustolla. Lisäksi kentällä on lennokkitoimintaa. == Lähteet == Luokka:Suomen lentopaikat Luokka:Raahen rakennukset ja rakennelmat Luokka:Raahen liikenne
Gogglebox

Gogglebox on brittiläinen tositelevisiosarja, jonka ovat luoneet Stephen Lambert, Tania Alexander ja Tim Harcourt ja jota lähetetään Channel 4:llä. Sarja dokumentoi perheitä ja ystäväryhmiä eri puolilla Yhdistynyttä kuningaskuntaa katsomassa edellisen viikon tv-ohjelmia. Ensimmäinen jakso esitettiin 7. maaliskuuta 2013 ja ohjelman yhdeksästoista tuotantokausi alkoi 18. helmikuuta 2022. Ohjelman kertojana toimi Caroline Aherne sen julkaisusta lähtien aina hänen kuolemaansa heinäkuussa 2016 asti. Tämän jälkeen Craig Cash on toiminut juontajana. Ohjelma on voittanut lukuisia palkintoja. Vuosina 2014 ja 2022 se voitti BAFTA-palkinnon Reality & Constructed Factual -kategoriassa. Vuosina 2015–2018, 2021 ja 2022 se voitti kansallisen televisiopalkinnon. Goggleboxin menestys synnytti kolme spin-off-sarjaa: Gogglesprogs, jossa lapset katsovat tv-ohjelmia; Vlogglebox jossa 16–24-vuotiaat katsovat verkkosisältöä ja Celebrity Gogglebox, jossa julkkikset katsovat tv-ohjelmia. Suomalainen tositelevisiosarja Sohvaperunat perustuu Goggleboxin formaattiin. Luokka:2010-luvun brittiläiset tositelevisiosarjat Luokka:2020-luvun tositelevisiosarjat
Apioli

Apioli eli 3,4-metyleenidioksid-2,5-dimetoksi-1-allyylibentseeni on yrteissä esiintyvä haihtuva öljy. Sitä on persiljassa, tillissä ja fenkolissa. Siitä on apua kuukautiskipuihin ja myös kuukautiskierron häiriöihin. Suuret annokset apiolia ovat haitallisia, koska silloin voi seurata päänsärkyä, huimausta ja joissakin tapauksissa maksavaurioita. Apioli edistää verenkiertoa, erityisesti ruoansulatuselimien, kohdun ja limakalvojen verenkiertoa. Siitä on myös apua kouristusvaivoihin. Apiolin kemiallinen kaava on C12H14O4, moolimassa 222,24 g/mol, sulamispiste 30 °C, kiehumispiste 294 - 295 °C, tiheys 1,124 - 1,135 g/cm3 (vesi = 1,0 g/cm3), taitekerroin 1,536 - 1,538 ja CAS-numero 523-80-8. == Lähteet == == Aiheesta muualla == * PubChem: Apiole * Human Metabolome Database (HMDB): Apiole * Food Component Database (FooDB): Apiole * Kyoto Encyclopedia of Genes and Genomes (KEGG): Apiole * Dr. Duke's Phytochemical and Ethnobotanical Databases: Apiole Luokka:Luontaislääkintä
Pyhäsalmen lentokenttä

Pyhäsalmen lentokenttä on Pyhäjärvellä Pohjois-Pohjanmaalla sijaitseva lentopaikka.Lentopaikat.fi : Pyhäsalmi - EFPY Pyhäsalmen lentokentän asvalttipäällysteinen kiitotie on 1 000 metriä pitkä ja 20 metriä leveä. Kiitotien molempien päiden jatkeiden ansiosta kiitotien kokonaispituus on 1 300 metriä. Kentällä on lentokonehalli. Polttoainepiste on ilmailukerhon oma. Kenttää käyttää palolentotoimintaa sekä harrasteilmailua harjoittava Pyhäsalmen Ilmailukerho ry. Kenttää käyttää tukikohtanaan kaksi pienkonetta : ilmailukerhon Cessna 177 Cardinal ja yksityinen Rallye Club. Kentällä on myös lennokkitoimintaa. == Lähteet == Luokka:Suomen lentopaikat Luokka:Pyhäjärven liikenne
Punkaharjun lentokenttä

Punkaharjun lentokenttä on Punkaharjulla parin kilometrin päässä Punkaharjun keskustasta etelään sijaitseva yksityinen lentopaikka.Lentopaikat.fi : Punkaharju - EFPN Punkaharjun lentokentän sora- ja nurmipäällysteinen kiitotie on 500 metriä pitkä ja 15 metriä leveä. Kiitotien molemmissa päissä on 80 metriä pitkä asvaltoitu kiihdytyskaista. Kentällä on lentokonehalli. Polttoainepistettä ei ole. Maantie kentälle on suljettu puomilla. Kenttää käyttää tukikohtanaan kaksi yksityistä lentokonetta ja ilmailuyhdistyksen moottoripurjekone. Talvella kenttä on rajoitetusti käytössä. == Lähteet == Luokka:Suomen lentopaikat Luokka:Savonlinnan rakennukset ja rakennelmat Luokka:Savonlinnan liikenne Luokka:Punkaharju
Rantasalmen lentokenttä

Rantasalmen lentokenttä on Rantasalmella 3,5 kilometrin päässä Rantasalmen keskustasta sijaitseva lentopaikka (ICAO: EFRN).Lentopaikat.fi : Rantasalmi - EFRN Rantasalmen lentokentän asvaltti- ja nurmipäällysteisen kiitoradan pituus on 740 metriä ja leveys 23 metriä. Kentällä on pieni kenttärakennus ja tuulipussi. Polttoainepistettä ei ole. Rantasalmen kenttä oli käytössä jo sotavuosina. Jatkosodan alkuvaiheessa kesä-heinäkuussa 1941 Joroisten ja Rantasalmen kenttiä käytti tukikohtanaan Lentolaivue 26. Lentolaivue 26 Joroisissa ja Rantasalmella == Lähteet == Luokka:Suomen lentopaikat Luokka:Suomen sodanaikaiset lentokentät Luokka:Rantasalmen liikenne